

แผนการใช้จ่ายงบประมาณประจำปีและรายงานผลการใช้จ่ายงบประมาณประจำปี พ.ศ. 2567

สถานีตำรวจนครบาลประชาชื่น



ประกาศ สถานีตำรวจนครบาลประชาชื่น

เรื่อง เผยแพร่แผนการใช้จ่ายงบประมาณ ของสถานีตำรวจนครบาลประชาชื่น

ประจำปีงบประมาณ พุทธศักราช ๒๕๖7

\_\_\_\_\_\_\_\_\_\_\_\_\_\_\_\_\_\_\_\_\_\_\_

 ตามพระราชบัญญัติการจัดซื้อจัดจ้างและการบริหารพัสดุภาครัฐ พุทธศักราช ๒๕๖๐ มาตร ๑๑ บัญญัติที่ว่า “ให้หน่วยงานของรัฐ จัดทำแผนการจัดซื้อจัดจ้างประจำปี และประกาศเผยแพร่ในระบบเครือข่ายสารสนเทศกรมบัญชีกลาง และของหน่วยงานของรัฐตามวิธีการที่กรมบัญชีกลางกำหนดและให้ปิดประกาศโดยเปิดเผย ณ สถานที่ปิดประกาศของหน่วยงานของรัฐ” นั้น

 สถานีตำรวจนครบาลประชาชื่น จึงอาศัยอำนาจตามความในมาตรา ๑๑ แห่งพระราชบัญญัติการจัดซื้อจัดจ้างและการบริหารพัสดุภาครัฐ พุทธศักราช ๒๕๖๐ และข้อ ๑๑ แห่งระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พุทธศักราช ๒๕๖๐ จึงขอเผยแพร่แผนการจัดซื้อจัดจ้างประจำปีงบประมาณ พุทธศักราช ๒๕๖7 ของสถานีตำรวจนครบาลประชาชื่น เพื่อให้การดำเนินการจัดซื้อจัดจ้างของหน่วยงานเป็นไปด้วยความโปร่งใส และตรวจสอบได้ ตามรายละเอียดแนบท้ายประกาศนี้

 จึงประกาศให้ทราบโดยทั่วกัน

 ประกาศ ณ วันที่ 30 เดือน ตุลาคม พุทธศักราช 2566



 พันตำรวจเอก

 ( ประสพโชค เอี่ยมพินิจ )

 ผู้กำกับการ สถานีตำรวจนครบาลประชาชื่น



แผนการจัดซื้อจัดจ้าง สถานีตำรวจนครบาลประชาชื่น

ประจำปีงบประมาณ พุทธศักราช ๒๕๖7

๑. หลักการและเหตุผล

 ตามพระราชบัญญัติการจัดซื้อจัดจ้างและการบริหารพัสดุภาครัฐ พุทธศักราช ๒๕๖๐ มาตรา ๑๑ กำหนดให้หน่วยงานของรัฐจัดทำแผนการจัดซื้อจัดจ้างประจำปี และประกาศเผยแพร่ในระบบเครือข่าย สารสนเทศของกรมบัญชีกลางและของหน่วยงานของรัฐ ตามวิธีการที่กรมบัญชีกลางกำหนดและให้ปิดประกาศ โดยเปิดเผย
ณ สถานที่ปิดประกาศของหน่วยงานของรัฐ นอกจากนี้จะต้องปฏิบัติตามกฎหมาย ระเบียบ หรือหลักเกณฑ์อื่นที่เกี่ยวข้อง ไม่ว่าจะเป็นเกณฑ์มาตรฐานและตัวชี้วัดความโปร่งใสด้านการจัดหาพัสดุตามพระราชบัญญัติข้อมูลข่าวสารของทางราชการ พุทธศักราช ๒๕๔๐ ที่กำหนดให้ส่วนราชการจะต้องมีการจัดทำแผนการจัดหาพัสดุประจำปี โดยกำหนดวิธีการจัดหาให้สอดคล้องกับภารกิจ เหมาะสมกับระเบียบ กฎหมายที่เกี่ยวข้องโดยมุ่งหวังให้มีการแข่งขันที่เป็นธรรม รวมถึงพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พุทธศักราช ๒๕๔๖ มาตรา ๒๓ กำหนดว่า การจัดซื้อจัดจ้างให้ส่วนราชการ ดำเนินการโดยเปิดเผยและเที่ยงธรรมโดยพิจารณาประโยชน์และผลเสียทางสังคม ภาระต่อประชาชน คุณภาพ วัตถุประสงค์ที่จะใช้ราคาและประโยชน์ระยะยาวของส่วนราชการที่จะได้รับ ทั้งนี้เพื่อให้ส่วนราชการมีวิธีการจัดหาพัสดุให้เกิดความคุ้มค่า (Value or Money) ความโปร่งใส ความมีประสิทธิภาพและ ประสิทธิผลอันสอดคล้องกับหลักธรรมาภิบาล (Good Governance) ซึ่งเป็นส่วนสำคัญในการบริหารราชการแผ่นดินเพื่อให้เป็นไปตามระเบียบ กฎหมาย ประกาศ ของทางราชการที่เกี่ยวข้อง และให้การจัดซื้อจัดจ้าง เป็นไปปอย่างมีประสิทธิภาพและเกิดประสิทธิผล สถานีตำรวจนครบาลประชาชื่น จึงได้จัดทำแผนการจัดซื้อจัดจ้างประจำปีงบประมาณ พุทธศักราช ๒๕๖7

๒. วัตถุประสงค์

 ๒.๑ เพื่อให้การดำเนินงานด้านพัสดุของสถานีตำรวจนครบาลประชาชื่น สอดคล้องกับกฎหมาย ระเบียบประกาศ ของทางราชการที่เกี่ยวข้อง

 ๒.๒ เพื่อให้การบริหารงานพัสดุเป็นไปอย่างมีประสิทธิภาพและเกิดประสิทธิผล

 ๒.๓ เพื่อให้มีแนวทางในการบริหารงานพัสดุที่ชัดเจน ป้องกันการเกิดข้อผิดพลาด ลดภาระหรือความซ้ำซ้อนในการจัดหาพัสดุรวมถึงปัญหาอันเนื่องมาจากการไม่เข้าใจในระเบียบปฏิบัติหรือช่วงเวลา ในการจัดหาพัสดุ

 2.๔ เพื่อให้ผู้บังคับบัญชา สามารถตรวจสอบและรับทราบข้อมูลที่เกี่ยวข้องกับการจัดหาพัสดุ ทุกประเภท ของสถานีตำรวจนครบาลประชาชื่น

 2.๕ เพื่อให้เกิดความโปร่งใส และสามารถตรวจสอบได้

/3. วิธีดำเนินการ...

3. วิธีดำเนินการ

 งานอำนวยการสถานีตำรวจนครบาลประชาชื่น ซึ่งรับผิดชอบงานพัสดุของหน่วยงาน ได้พิจารณา วิเคราะห์ความต้องการพัสดุของทุกสายงาน ในสถานีตำรวจนครบาลประชาชื่น จากแผนปฏิบัติการ ประจำปีงบประมาณ ๒๕๖7 จึงได้จัดทำแผนการจัดซื้อจัดจ้างดังกล่าว โดยจำแนกรายจ่ายตามงบประมาณของสถานี ซึ่งในแต่ละรายการประกอบด้วย

1. ชื่อโครงการ/กิจกรรม
2. เป้าหมาย/วิธีการดำเนินการ
3. งบประมาณ/แห่งที่จัดสรร/สนับสนุน
4. ระยะเวลาดำเนินการ
5. ผลที่คาดว่าจะได้รับ

(รายละเอียดแผนตามเอกสารที่แนบ)

4. ระยะเวลาในการจัดซื้อจัดจ้าง ประจำปีงบประมาณ ๒๕๖7

 ในการจัดหาพัสดุตามแผนจัดซื้อจัดจ้างประจำปีงบประมาณ พุทธศักราช ๒๕๖7 กำหนดให้มีการจัดซื้อจัดจ้างตั้งแต่ช่วง เดือน ตุลาคม ๒๕๖6 – เดือน กันยายน ๒๕๖7

5. ประโยชน์ที่คาดว่าจะได้รับ

 5.๑ การดำเนินงานด้านพัสดุสถานีตำรวจนครบาลประชาชื่น ถูกต้อง สอดคล้องกับกฎหมาย ระเบียบ ประกาศของทางราชการที่เกี่ยวข้อง

 5.๒ การบริหารงานพัสดุเป็นไปด้วยความเรียบร้อยอย่างมีประสิทธิภาพและเกิดประสิทธิผล

 5.๓ การบริหารงานพัสดุมีความชัดเจน ป้องกันการเกิดข้อผิดพลาด ลดภาระหรือความ ซ้ำซ้อนในการจัดหาพัสดุรวมถึงปัญหาอันเนื่องมาจากการไม่เข้าใจในระเบียบการปฏิบัติหรือช่วงเวลาในการจัดหาพัสดุ

 5.๔ ผู้บังคับบัญชาสามารถตรวจสอบและรับทราบข้อมูลที่เกี่ยวข้องกับการจัดหาพัสดุทุกประเภทของสถานีตำรวจนครบาลประชาชื่น ทั้งในรอบเดือน ไตรมาส หรือตลอดปีงบประมาณ

 5.๕ เกิดความโปร่งใส และสามารถตรวจสอบได้



 พันตำรวจเอก

 ( ประสพโชค เอี่ยมพินิจ )

 ผู้กำกับการ สถานีตำรวจนครบาลประชาชื่น



การติดตามประเมินผลตามแผนการจัดซื้อจัดจ้าง

สถานีตำรวจนครบาลประชาชื่น

ประจำปีงบประมาณ พุทธศักราช ๒๕๖7

\_\_\_\_\_\_\_\_\_\_\_\_\_\_\_\_\_\_\_\_\_\_\_

 การดำเนินการเพื่อให้บรรลุเป้าประสงค์ ตามแผนจัดซื้อจัดจ้างหรือจัดหาพัสดุประจำปี พุทธศักราช ๒๕๖7 ของสถานีตำรวจนครบาลประชาชื่น ซึ่งในแต่ละโครงการ/กิจกรรม มีเป้าหมาย/วิธีการดำเนินการ/กรอบระยะเวลา และผลการเบิกจ่าย ในการวัดความสำเร็จของแผนจัดซื้อจัดจ้างหรือจัดหาพัสดุ โดยสถานีตำรวจนครบาลประชาชื่น เป็นผู้รับผิดชอบในการเบิกจ่าย และจะต้องรายงานผลการดำเนินการตามแผนจัดซื้อหรือจัดหาพัสดุ ตามห้วงเวลา ดังนี้

 รายงานผลการดำเนินการตามแผนปฏิบัติราชการสถานีตำรวจนครบาลประชาชื่น ประจำปีงบประมาณ พุทธศักราช 2567

 1. (รอบ 6 เดือน) ภายในวันที่ 1 เมษายน ๒๕๖7

 2. (รอบ 12 เดือน) ภายในวันที่ 1 ตุลาคม ๒๕๖7

 ให้ฝ่ายอำนวยการ สถานีตำรวจนครบาลประชาชื่น รวบรวมรายงานผลการดำเนินการ ติดตามประเมินผลสรุป ในภาพรวมเสนอ กองบังคับการตำรวจนครบาล ๒ และเผยแพร่ให้ประชาชนทราบต่อไป



 พันตำรวจเอก

 ( ประสพโชค เอี่ยมพินิจ )

 ผู้กำกับการ สถานีตำรวจนครบาลประชาชื่น